ตลาดหลักทรัพย์ฯ จัด SET in the City 2022 5-6 พ.ย. นี้ ชวนค้นหาโอกาสใหม่ ให้คุณลงทุนอย่างมั่นใจ ในยุคดอกเบี้ยขาขึ้น
ผู้ลงทะเบียนร่วมงานจะได้รับสิทธิประโยชน์พิเศษถึง 3 ต่อ คือ สิทธิในการใช้ SET SMART สำหรับดูข้อมูลการลงทุน สรุปรวมเอกสารประกอบสัมมนาทุกหัวข้อ และกระเป๋าผ้า Investnow
2 พ.ย. 2565

ตลาดหลักทรัพย์แห่งประเทศไทย จัดมหกรรมการลงทุน SET in the City 2022 ด้วยแนวคิด “ค้นหาโอกาสใหม่ ให้คุณลงทุนอย่างมั่นใจ ในยุคดอกเบี้ยขาขึ้น” เน้นมุมมองเศรษฐกิจทั้งไทยและต่างประเทศ วิเคราะห์แนวโน้ม ทิศทางการลงทุน ติดอาวุธมือใหม่ด้วยเวิร์กช็อปเข้มข้น พร้อมร่วมมือ 23 บริษัทหลักทรัพย์ชั้นนำให้คำปรึกษา วางแผน และบริการเปิดบัญชีลงทุน 5-6 พ.ย. นี้ พร้อมกันทั้งที่อาคารตลาดหลักทรัพย์ฯ ถ.รัชดาภิเษก และ Facebook SET Thailand
ตลอดทั้ง 2 วัน ผู้ร่วมงานจะได้พบกับ 4 สัมมนา ให้ผู้ลงทุนใช้เป็นแนวทางในการปรับการลงทุนและพิจารณาสินทรัพย์ลงทุนได้อย่างเหมาะสม “อัปเดตเศรษฐกิจจับทิศลงทุน 2023”, “ปรับพอร์ต จัดทัพ รับดอกเบี้ยขาขึ้น”, “วิเคราะห์เจาะ Theme เด่น Trend เติบโต” และ “เปิด Roadmap สู่การลงทุนสินทรัพย์ดิจิทัล” นอกจากนี้ ยังได้ลงมือปฏิบัติจริงกับ 6 เวิร์กช็อป เรียนรู้วิธีการและเครื่องมือการลงทุน “สอนมือใหม่ลงทุนออนไลน์ให้เทรดได้ ใช้เครื่องมือเป็นกับ Streaming”, “สร้างพอร์ตลงทุน ทำได้เองไม่ง้อเซียน”, “เปิดตำราหาหุ้น ฉบับมือใหม่ สไตล์ KFC”, “เปิดสูตรลงทุนหุ้นต่างประเทศ เทรดอย่างมืออาชีพ”, “สร้างโอกาสทำกำไร ในกราฟเทคนิค กับ Wave Rider” และ “สอนเทรด TFEX FX Futures ด้วย MT4”  นอกจากนี้ ยังมีบริการเปิดบัญชีลงทุน พร้อมแนะนำผลิตภัณฑ์ทางเลือกลงทุนอย่างครบวงจรทั้ง หุ้น อนุพันธ์ กองทุนรวม และสินทรัพย์ลงทุนใหม่ๆ ในตลาดทุนไทย เช่น TFEX FX Futures, ETF, DR, Fractional DR หรือ DRx รวมทั้งเครื่องมือลงทุน เช่น Settrade Streaming และเครื่องมือต่างๆ จากกลุ่มตลาดหลักทรัพย์ฯ บริษัทหลักทรัพย์และโบรกเกอร์อนุพันธ์ ทั้ง 23 แห่ง ซึ่งเป็นการรวมตัวที่มากที่สุดครั้งแรกของปี
SET in the City 2022 จะจัดขึ้นในวันเสาร์ที่ 5 และอาทิตย์ที่ 6 พฤศจิกายน 2565 ณ หอประชุมศาสตราจารย์สังเวียน อินทรวิชัย ชั้น 7 อาคารตลาดหลักทรัพย์ฯ ถ.รัชดาภิเษก เดินทางสะดวกโดยรถไฟฟ้า MRT ลงสถานีศูนย์วัฒนธรรม ทางออกประตู 3 ผู้ลงทะเบียนร่วมงานจะได้รับสิทธิประโยชน์พิเศษถึง 3 ต่อ คือ สิทธิในการใช้ SET SMART สำหรับดูข้อมูลการลงทุน สรุปรวมเอกสารประกอบสัมมนาทุกหัวข้อ และกระเป๋าผ้า Investnow
โดยลงทะเบียนและดูรายละเอียดเพิ่มเติมได้ที่ 
 หรือรับชมผ่าน Facebook และ YouTube Live SET Thailand